Die deur van die slaapkamer was gesluit, maar die rowers het dit met geweld oopgeskop. Van Staden het die deur met “al sy krag” probeer toehou. Die rowers het in die struweling twee skote deur die kamerdeur geskiet.
“Hulle het aanvanklik niks vermoed nie omdat hulle in ’n wildkamp woon en bokke gereeld naby die heining wei.
Mnr. Kobus van der Walt (29), die egpaar se buurman, was kort ná die voorval op die toneel. Volgens hom is Van Staden geskiet terwyl sy vrou gehardloop het om sy rewolwer te kry.
“Tóé eers het hulle agtergekom hy is raakgeskiet. Die koeël is naby sy sleutelbeen in en agter by sy rug uit. Hy het verskriklik gebloei,” het Booyens gesê.
Van Staden se seun Christiaan (28), wat sowat 5?km van sy pa af woon, het hom gaan oplaai en met hom Brits toe gejaag. Hy is egter met sy aankoms by die hospitaal dood verklaar.
Van der Walt sê die polisie het eers sowat ’n driekwartier ná die voorval op die plaas aangekom. “Daarna het die honde-eenheid sowat 11 ure later opgedaag om na die verdagtes te soek.”
Supt. Lesego Metsi, polisiewoordvoerder, het gesê die aanvallers het by ’n gat in die elektriese heining langs die kant van die huis deurgekruip en toe die voordeur oopgedwing.